Tara Reid

Tara Reid (g. 1975 m. lapkričio 8 d.) – JAV aktorė, atlikusi vaidmenis filmuose „Didysis Lebovskis“ ir „Amerikietiškas pyragas“.

 Šeima 
Tara Reid gimė Niudžersyje, JAV. Turi jaunesnius dvynius brolį Patricką ir seserį Colleen bei dar vieną brolį Tomą. Vaikystėje lankė Manheteno Professional Children's School mokyklą kartu su būsimaisiais aktoriais Christina Ricci, Sarah Michelle Gellar bei Macauley Culkin.

 Karjera 
Sulaukusi devynerių, Tara Reid pradėjo vaidinti televizijos žaidime Child’s Play bei kituose televizijos projektuose jaunimui. Vėliau sekė pasirodymai seriale „Pagaliau Skambutis! Nauja klasė“ bei „Visi mano vaikai“.

Persikėlusi į Holivudą, Tara Reid greitai išpopuliarėjo vaidmenimis filmuose „Didysis Lebovskis“, „Miesto legenda“ ir „Amerikietiškas pyragas“. Greta sėkmingo debiuto didžiojoje scenoje, bulvarinė spauda greitai atkreipė dėmesį į jos triukšmingus pasilinksminimus su Paris Hilton, Nicole Richie bei Lindsay Lohan.

Nuo 2000 m. vaidmenys komerciškai nesėkminguose filmuose „Daktaras T ir moterys“, „Josie and the Pussycats“ bei audringas laisvalaikis gerokai pakenkė Taros, kaip rimtos aktorės, reputacijai. Bandymas sugrįžti į televiziją taip pat nebuvo sėkmingas: NBC serialo „Scrubs“ trečiajame sezone jos personažas pasirodė 11-e serijų ir buvo scenaristų išbrauktas dėl nuolatinių aktorės nesutarimų su režisieriais.

Vaidmenys filmuose „Mano boso dukra“ bei „Vienas tamsoje“ buvo nepalankiai sutikti kritikų. Nuo 2006 m. filmai, kuriuose vaidina Tara Reid, dažniausiai iš karto yra leidžiami DVD formatu, nedemonstruojant jų kino teatruose. Vienintelė išimtis – juosta „Incubus“.

2005 m. ji pasirašė sutartį su E! Channel's dėl televizijos projekto „Wild On Tara Reid“ (vėliau pervadinto į „Taradise“), turėjusio pasakoti apie žvaigždžių gyvenimą, tačiau dėl prastų reitingų šou buvo nutrauktas parodžius vos 8 epizodus iš 14.

Karjerai klostantis vis prasčiau, vieninteliu Taros pajamų šaltiniu kuriam laikui tapo mokami vieši apsilankymai naktiniuose klubuose. Žurnalo „People Magazine“ duomenimis, būdama karjeros viršūnėje, už tokį pasirodymą gaudavo iki 65 000 dolerių, tačiau dabar suma siekia vos 1500.

2008 m. lapkritį Tara Reid buvo 60-čiai dienų paguldyta į Malibu kliniką gydytis nuo alkoholizmo ir anoreksijos. E! News duomenimis, tai padėjo gauti vaidmenis iš karto dvejuose filmuose, o In Touch Weekly už jos gyvenimo aprašymą sumokėjo 150 000 dolerių.

2009 m. ji kartu su dizaineriu Ed Hardy išleido drabužių liniją,

2010 m. sausio-vasario „Playboy“ numeryje publikuojamos Taros Reid nuotraukos.

 Asmeninis gyvenimas 
Tara Reid susitikinėjo su Rusijos ledo ritulininku Sergejumi Fiodorovu, amerikietiško futbolo žaidėjais Tomu Brady, Jerome Bettis, Jeremy Shockey, Kyle Boller, Kevin Mawae, tenisininku Mark Philippoussis.

 Filmai 
 Metai  Lietuviškas pavadinimas  Originalus pavadinimas  Vaidmuo  Kita 1987  Sugrįžimas į Zalės valdą A Return to Salem’s Lot  Amanda 1994  Pagaliau skambutis! Nauja klasė  Saved by the Bell: The New Class  Sandy  serialas, viena serija 1995   Days of Our Lives  Ashley  serialas, 5-ios serijos 1996  Kalifornijos svajonės  California Dreams  Sarah serialas, viena serija 1998  Didysis Lebovskis  The Big Lebowski  Bunny Lebowski 1998  Mergina  Girl  Cybil 1998   Touched by an Angel  epizodinis vaidmuo 1998   I Woke Up Early the Day I Died  epizodinis vaidmuo 1998  Miesto legenda  Urban Legend  Sasha Thomas 1999  Erotiniai žaidimai  Cruel Intentions  Marci Greenbaum 1999   Around the Fire  Jennifer 1999  Amerikietiškas pyragas  American Pie  Victoria 'Vicky' Lathum 1999   Body Shots  Sara Olswang 2000  Daktaras T ir moterys  Dr. T & the Women  Connie 2001  Atvykėliai  Just Visiting  Angelique 2001  Džozė ir Katytės  Josie and the Pussycats  Melody Valentine 2001  Amerikietiškas pyragas 2  American Pie 2  Victoria 'Vicky' Lathum 2002  Van Vailderio vakarėlis  National Lampoon’s Van Wilder  Gwen Pearson 2003  Prakeita sala  Devil’s Pond  Julianne 2003  Mano boso duktė  My Boss’s Daughter  Lis Taylor 2004   Knots  Emily 2003–2005  Daktariūkščiai  Scrubs  Danni Sullivan  serialas, 11-a serijų 2005  Vienas tamsoje  Alone in the Dark  Aline Cedrac 2005  Varnas. Nuodėminga malda  The Crow: Wicked Prayer  Lola Byrne 2005  Tylusis partneris  Silent Partner  Dina 2006   Incubus  Jay 2007  Jei žinočiau, kad esu genijus  If I Had Known I Was a Genius  Stephanie 2007   7-10 Split/Strike  Lindsay / Lil Reno 2008  Abiturientų laisvadienio vakarėlis  Senior Skip Day  Ellen Harris 2008   Clean Break/Unnatural Causes  Julia McKay 2008   Vipers  Nicky Swift 2009   Last Call  Lindsay 2010   Land of Canaan  Amy 2011   The Fields  Bonnie

 Prodiuserė 

 Metai  Originalus pavadinimas 2007  7-10 Split/Strike 2009  Danny Greene: The Rise and Fall of the Irishman

 Nuorodos 

 http://www.tarareidfans.com/ 

Kategorija:JAV aktoriai